CELEX: 32004R0808
Language: mt
Date: 2004-04-21 00:00:00
Title: Ir-Regolament (KE) Nru 808/2004 tal-Parlament Ewropew u tal-Kunsill tal-21 ta' April 2004 dwar l-istatistiċi tal-Komunità dwar is-soċjetà ta' l-informazzjoniTest b'relevanza għaż-ŻEE.

Avviż Legali Importanti

|

32004R0808

Official Journal L 143 , 30/04/2004 P. 0049 - 0055

		Ir-Regolament (KE) Nru 808/2004 tal-Parlament Ewropew u tal-Kunsilltal-21 ta' April 2004dwar l-istatistiċi tal-Komunità dwar is-soċjetà ta' l-informazzjoni(Test b'relevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu,Wara li kunsidraw il-proposta mill-Kummissjoni,Filwaqt li jaġixxu skond il-proċedura stabbilita fl-Artikolu 251 tat-Trattat [1],Billi:(1) Il-Kunsill Ewropew f'Lisbona f'Marzu 2000 stabbilixxa l-mira li l-Ewropa ssir, fi żmien għaxar snin, l-aktar ekonomija bażata fuq il-konoxxenza kompetittiva u dinamika fid-dinja..(2) Il-Pjan ta' Azzjoni eEurope 2002 – adottat fil-Kunsill Ewropew ta' Feira f'Ġunju 2000, stabbilixxa proċess ta' fissar ta' miri u benchmarking sabiex l-Ewropa tinġieb online malajr kemm jista' jkun..(3) Il-Kunsill Ewropew f'Sivilja f'Ġunju ta' l-2004 adotta l-għanijiet tal-Pjan ta' Azzjoni eEurope 2005, li sejjaħ għal bażi legali biex tassigura l-forniment ta' data regolari u komparabbli fl-Istati Membri, u li tippermetti użu akbar ta' statistiċi uffiċjali dwar is-soċjetà ta' l-informazzjoni.(4) L-indikaturi strutturali wżati fir-Rapport annwali tar-Rebbiegħa lill-Kunsill Ewropew jirrikjedu indikaturi bażati fuq informazzjoni ta' statistika koerenti mid-dominju tas-soċjetà ta' l-informazzjoni.(5) Il-proċess ta' benchmarking ta' l-eEurope bħala parti mill-implimentazzjoni tal-Pjanijiet ta' Azzjoni ta' l-Ewropa jirrikjedi indikaturi bażati fuq informazzjoni ta' statistika koerenti mid-dominju tas-soċjetà ta' l-informazzjoni..(6) Jinħtieġu statistiċi armoniżżati dwar l-użu ta' Teknoloġiji ta' l-Informazzjoni u l-Komunikazzjoni (ICT) fl-intrapriżi fuq bażi annwali mis-servizzi tal-Kummissjoni..(7) Jinħtieġu Statistiċi armoniżżati dwar l-użu ta' l-ICT minn individwi u familji fuq bażi annwali mis-servizzi tal-Kummissjoni.(8) In-natura li tinbidel malajr tad-dominju tas-soċjetà ta' l-informazzjoni titlob li l-istatistiċi li jkunu prodotti, jkunu adattati għall-iżviluppi l-ġodda. Dan jista' jiġi previst billi jkun hemm moduli b'terminu ta' żmien fiss u billi jitħalla jsir tibdil permezz ta' miżuri ta' implimentazzjoni li jieħdu kont tar-riżorsi ta' l-Istati Membri u l-piż fuq dawk li jirrispondu, kif ukoll il-fattibbiltà u affidabbiltà tar-riżultati..(9) Il-produzzjoni ta' statistiċi speċifiċi tal-Komunità hija regolata mir-regoli stabbiliti fir-Regolament tal-Kunsill (KE) Nru 322/97 tas-17 ta' Frar 1997 dwar l-Istatistika tal-Komunità. [2].(10) Peress li l-għan ta' l-azzjoni proposta, jiġifieri l-istabbiliment ta' kwadru komuni għall-produzzjoni sistematika ta' l-istatistiċi tal-Komunità dwar is-soċjetà ta' l-informazzjoni, ma jistax jinkiseb mill-Istati Membri b'mod individwali u jista' għalhekk, minħabba l-iskala jew l-effetti ta' l-azzjoni, jinkiseb aħjar fil-livell Komunitarju, l-Komunità tista' tadotta miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, dan ir-Regolament ma jmurx 'il hinn minn dak meħtieġ sabiex jinkiseb dak il-għan.(11) Il-miżuri neċessarji għall-implimentazzjoni ta' dan ir-Regolament għandhom jiġu adottati skond id-Deċiżjoni tal-Kunsill Nru 1999/468/KE tat-28 ta' Ġunju 1999 li tistabbilixxi l-proċeduri sabiex jiġu eżerċitati s-setgħat ta' implimentazzjoni mogħtija lill-Kummissjoni [3].(12) Il-Kumitat tal-Programm ta' l-Istatistika, stabbilit permezz tad-Deċiżjoni tal-Kunsill 89/382/KEE, Euratom [4], ġie konsultat skond l-Artikolu 3 tagħha.,ADOTTAW DAN IR-REGOLAMENT:Artikolu 1GħanL-għan ta' dan ir-Regolament għandu jkun biex jistabbilixxi kwadru komuni għall-produzzjoni sistematika ta' statiska tal-Komunità dwar is-soċjetà ta' l-informazzjoni.Artikolu 2DefinizzjonijietGħall-fini ta' dan ir-Regolament:(a) "Statistiċi tal-Komunità" għandha jkollha t-tifsira mogħtija lilhom fl-Artikolu 2 tar-Regolament (KE) Nru 322/97;(b) "produzzjoni ta' statistiċi" għandha jkollha t-tifsira mogħtija lilhom fl-Artikolu 2 tar-Regolament (KE) Nru 322/97;(ċ) "perjodu ta' referenza" għandha tfisser perjodu li tirreferi għalih id-data;(d) "sena ta' referenza" għandha tfisser perjodu ta' referenza ta' sena kalendarja waħda:(e) "perjodu ta' ġbir" għandha tfisser perjodu speċifikat fil-miżuri ta' implimentazzjoni li matulu tinġabar data.Artikolu 3Kamp ta' applikazzjoni1. L-istatistiċi li għandhom jiġu kompilati għandhom jinkludu l-informazzjoni rikjesta għall-proċess ta' benchmarking ta' l-eEurope, u ta' siwi għall-indikaturi strutturali, u informazzjoni neċessarja oħra li tipprovdi bażi uniformi biex tigi analiżżata s-soċjetà ta' l-informazzjoni.2. L-Istatistiċi għandhom ikunu miġbura f'moduli, kif imfisser fl-Annessi I u II.Artikolu 4ModuliIl-moduli f'dan ir-Regolament għandhom ikopru d-dominji li ġejjin:- intrapriżi u s-soċjetà ta' l-informazzjoni, kif imfisser fl-ANNESS I,- individwi, familji u s-soċjetà informatika, kif imfisser fl-ANNESS II.Artikolu 5Manwal MetodoloġikuIl-Kummissjoni, b'koperazzjoni mill-qrib ma' l-Istati Membri għandha tfassal u taġġorna skond kif ikun il-bżonn minħabba miżuri ta' implementazzjoni ġodda, manwal metodoloġiku li jkun fih linji gwida rakkomandati dwar l-istatistiċi tal-Komunità skond dan ir-Regolament.Artikolu 6Trasmissjoni ta' data1. L-Istati Membri għandhom jittrasmettu d-data aggregata u metadata mitluba minn dan ir-Regolament, u l-miżuri ta' implimentazzjoni tiegħu, inkluża d-data aggregata kunfidenzali, lill-Kummissjoni (Eurostat) skond il-dispożizzjonijiet Komunitarji eżistenti dwar it-trasmissjoni ta' data soġgetta għall-kunfidenzalità ta' l-istatistika. Dawk id-dispożizzjonijiet tal-Komunità għandhom japplikaw għat-trattament tar-riżultati, safejn jinkludu data kunfidenzali.2. L-Istati Membri għandhom jittrasmettu d-data u l-metadata mitluba minn dan ir-Regolament fil-forma elettronika, skond standard ta' skambju miftiehem bejn il-Kummissjoni u l-Istati Membri.Artikolu 7Kriterja ta' kwalità u rapporti1. Il-Kummissjoni (Eurostat) għandha tistima l-kwalità tad-data trasmessa.2. Il-Kummissjoni (Eurostat), b'koperazzjoni mill-qrib ma' l-Istati Membri għandha tiżviluppa standards komuni rakkomandati, maħsuba biex jiżguraw il-kwalità (skond il-kriterji ta' kwalità standard ta' l-Eurostat) tad-data provduta. Dawn l-i standards għandhom ikunu pubblikati fil-manwal metodoloġiku.3. L-Istati Membri għandhom jieħdu l-miżuri kollha neċessarji biex jiżguraw il-kwalità tad-data trasmessa.4. F'perjodu stabbilit wara l-iskadenza tal-limitu ta' żmien għat-trażmissjoni tar-riżultati finali, l-Istati Membri għandhom jissupplixxu lill-Kummissjoni (Eurostat) b'rapport fuq il-kwalità tad-data trasmessa fuq il-bażi ta' l-i standards imsemmija fil-paragrafu 2. Dawn ir-rapporti għandhom jispeċifikaw istanzi fejn dawn l-i standards ma jkunux ġew imħarsa. Il-perjodu għandu jiġi maqbul matul l-iżvilupp tal-miżuri ta' implimentazzjoni.Artikolu 8Miżuri ta' implimentazzjoni1. Il-miżuri għall-implimentazzjoni tal-moduli ta' dan ir-Regolament għandhom jikkonċernaw is-selezzjoni u l-ispeċifikazzjoni, l-aġġustament u l-modifiki tas-suġġetti u l-karatteristiċi tagħhom, il-kopertura, perjodi ta' referenza u tqassim tal-karatteristiċi, l-perjodiċità u timing tal-provista tad-data u l-limiti ta' żmien għat-trażmissjoni tar-riżultati.2. Għandhom jiġu stabbiliti skond il-proċedura msemmija, fl-Artikolu 9(2), il-miżuri ta' implimentazzjoni, inkluż l-aġġustament u l-aġġornament ta' miżuri biex jittieħed kont tal-bidliet tekniċi u ekonomiċi, wara li jittieħed kont tar-riżorsi ta' l-Istati Membri, u l-piż fuq dawk li jirrispondu, l-fattibbiltà teknika u metodoloġika u l-affidabbiltà tar-riżultati.3. Għandhom jitfasslu miżuri ta' implimentazzjoni minn ta' l-anqas disa' xhur qabel il-bidu ta' perjodu ta' ġbir ta' data.Artikolu 9Kumitat1. Il-Kummissjoni għandha tkun assistita mill-Kumitat tal-Programm ta' l-Istatistika stabbilit permezz tad-Deċiżjoni 89/382/KEE, Euratom, hawnhekk aktar "il quddiem imsejjaħ" il-Kumitat.2. Fejn issir referenza għal dan il-paragrafu, l-Artikoli 5 u 7 tad-Deċiżjoni 1999/468/KE, għandhom japplikaw, wara li jkunu kunsidrati l-kondizzjonijiet ta' l-Artikolu 8 tagħha.Il-perijodu stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.Artikolu 10Finanzjament1. Għal ta' l-anqas l-ewwel sena li fiha l-istatistiċi tal-Komunità kif previst fil-miżuri ta' implimentazzjoni adottati skond dan ir-Regolament jiġu prodotti mill-Istati Membri, l-Kummissjoni għandha tagħmel kontribuzzjoni finanzjarja lill-Istati Membri biex tgħinhom ikopru l-ispejjeż tagħhom fil-produzzjoni, l-ipproċessar u t-trasmissjoni ta' dawk l-istatistiċi. L-ammont tal-kontribuzzjoni finanzjarja m'għandhiex teċċedi d- 90 % ta' dawn l-ispejjeż.2. Il-kondizzjonijiet u l-proċeduri biex tingħata l-kontribuzzjoni finanzjarja, u għall-ħlas u l-kontroll tagħha għandhom ikunu skond ir-Regolament tal-Kunsill (KE, Euratom) Nru. 1605/2002 tal-25 ta' Ġunju 2002 dwar ir-Regolament Finanzjarju applikabbli għall-budget ġenerali tal-Komunitajiet Ewropej [5] .3. Jekk il-kondizzjonijiet tal-budget jippermettu, l-Kummissjoni għandha tkompli tagħti kontribuzzjoni finanzjarja lill-Istati Membri sabiex tgħin u tikkumpensa l-ispejjez tal-forniment ta' dawn l-istatistiċi fis-snin ta' wara.4. L-awtorità responsabbli mill-budget għandha tawtorizza l-approprjazzjonijiet disponibbli għall-kontribuzzjoni finanzjarja bħal din fil-kwadru tal-proċeduri annwali tal-budget tal-Komunitajiet Ewropej.Artikolu 11Dħul fis-seħħDan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri.Magħmul fi Strasbourg, fil-21 ta' April 2004.Għall-Parlament EwropewIl-PresidentP. CoxGħall-KunsillIl-PresidentD. Roche[1] Opinjoni tal-Parlament Ewropew tad-29 ta' Jannar 2004 (għadha mhux ippubblikata fil-Ġurnal Uffiċjali) u d-Deċiżjoni tal-Kunsill tas-16 ta' April 2004.[2] ĠU L 52, tat-22.2.1997, p. 1. Regolament emendat mir-Regolament (KE) Nru. 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).[3] ĠU L 184, 17.07.1999, p. 23.[4] ĠU L 181, tat-28.6.1989, p. 47.[5] ĠU L 248, 16.09.02, p. 1.--------------------------------------------------ANNESS 1Modula 1: Intrapriżi u s-soċjetà ta' l-informazzjoni.(a) GħanijietL-Għan ta' dan il-modulu hu li jiġu provduti statistiċi fil-ħin dwar l-intrapriżi u s-soċjetà ta' l-informazzjoni.. Dan il-modulu jipprovdi qafas għar-rekwiżiti f'termini ta' kopertura, tul u perjodiċità, suġġetti koperti, tqassim tal-provvista ta' data, u l-istudji pilota neċessarji.(b) KoperturaDan il-Modulu jkopri l-attivitajiet ta' negozju fit-taqsimiet D u K u Diviżjoni 92 tal-klassifikazzjoni statistikali ta' l-attivitajiet ekonomiċi fil-Komunità Ewropea (NACE REV. 1.1). It-taqsima J se tkun inkluża, bla ħsara għal studji pilota li jkunu saru qabel b'suċċess..L-istatistiċi ser jinġabru għal unitajiet ta' intrapriżi.(ċ) Dewmien u perjodiċità tal-fornitura ta' data.L-Istatistiċi se jkunu provduti kull sena sa' ħames snin ta' referenza wara d-dħul fis-seħħ ta' dan ir-Regolament. Mhux il-karatteristiċi kollha bilfors jiġu provduti kull sena; l-perjodiċità tal-provvista għal kull karatteristika se tkun speċifikata u maqbula, bħala parti mill-miżuri ta' implimentazzjoni msemmija f'Artikolu 8.(d) Suġġetti KopertiIl-Karatteristiċi li ser ikunu provduti sa jintagħżlu mill-lista ta' suġġetti li ġejja:- Sistemi ta' l-ICT u l-użu tagħhom fl-intrapriżi,,- użu ta' l-Internet u networks elettroniċi mill-intrapriżi,- proċessi ta' kummerċ elettroniku u e-business,- kompetenza ta' l-ICT fl-unità ta' l-intrapriża u d-domanda għal kompetenza fl-ICT,- ostakli għall-użu ta' l-ICT, internet u networks elettroniċi oħra, proċessi ta' kummerċ elettroniku u e-business,- nefqa u investiment fuq l-ICT,- sigurtà ta' l-ICT,- effetti osservati ta' l-użu ta' l-ICT fuq l-intrapriżi.Mhux is-suġġetti kollha jkunu koperti kull sena.(e) Tqassim tal-provvista tad-dataMhux it-tqassim kollu bilfors ikunu provdut kull sena; t-tqassim mitlub jinġabar mil-lista li ġejja u jsir qbil dwaru bħala parti mill-miżuri ta' implimentazzjoni:- permezz ta' klassi skond id-daqs,- skond l-intestatura NACE,- skond ir-reġjun: tqassim reġjonali għandu jkun limitat għal mhux aktar minn tlett raggruppamenti.(f) Studji pilotaKulmeta jkunu identifikati bżonnijiet ta' data ġodda jew meta tkun mistennija data ta' kwalità baxxa, l-Kummissjoni tistitwixxi studji pilota li għandhom jitlestew fuq bażi volontarja mill-Istati Membri qabel ġbir ta' kwalunkew data. Studji pilota bħal dawn jitwettqu sabiex tiġi stmata l-fattibbiltà tal-ġbir tad-data relevanti, wara li jiġu meqjusa l-benefiċċji tad-disponibilità tad-data, u l-piż fuq dawk li jirrispondu.--------------------------------------------------ANNESS IIModula 2: Individwi, familji u s-soċjetà ta' l-informazzjoni(a) GħanijietL-għan ta' dan il-modulu hu l-provista fil-ħin ta' l-istatistiċi ta' l-individwi, l-familji u tas-soċjetà ta' l-informazzjoni.. Dan il-modulu jipprovdi qafas għar-rekwiżiti f'termini ta' kopertura, dewmien u perjodiċità, suġġetti koperti, tqassim tal-provvista tad-data u kull studju pilota neċessarju.(b) KoperturaDan il-modulu jkopri l-istatistiċi dwar individwi u familji.(ċ) Dewmien u perjodiċità tal-provvista tad-dataL-istatistiċi jiġu provduti kull sena sa' ħames snin ta' referenza wara d-dħul fis-seħħ ta' dan ir-Regolament. Mhux il-karatteristiċi kollha bilfors ikunu provduti kull sena; l-perjodiċità tal-provvista għal kull karatteristika sa tkun speċifikata u mqabbla bħala parti mill-miżuri ta' implimentazzjoni msemmija f'Artikolu 8.(d) Suġġetti kopertiIl-karatteristiċi li għandhom jiġu provduti jinġabru mill-lista ta' suġġetti li ġejja:- aċċess u l-użu tas-sistemi ta' l-ICT minn individwi u/jew familji,- użu ta' l-internet għal raġunijiet differenti minn individwi u/jew familji,- sigurtà ta' l-ICT,- kompetenza ta' l-ICT,- ostakli ta' l-użu ta' l-ICT u l-Internet,- effetti osservati ta' l-użu ta' l-ICT fuq l-individwi u/familji.Mhux is-suġġetti kollha jkunu koperti kull sena.(e) Tqassim tal-provvista tad-data.Mhux it-tqassim kollu bilfors ikun provdut kull sena; it-tqassim mitlub jinġabar mill-lista li ġejja u jitqabbel bħala parti mill-miżuri ta' implimentazzjoni:A. għal statistiċi provduti lill-membri tad-dar:- skond it-tip ta' familja;B. għal statistiċi provduti minn individwi:- skond l-eta',- skond is-sess,- skond il-livell ta' edukazzjoni,- skond l-impjieg,- skond ir-reġjun.(f) Studji pilotaKulmeta jkunu identifikati bżonnijiet ta' data ġodda, jew tkun mistennija kwalità ta' data baxxa, l-Kummissjoni sa tagħmel studji pilota li għandhom jitlestew fuq bażi volontarja mill-Istati Membri, qabel kwalunkwe ġbir ta' data. Studji pilota bħal dawn għandhom jitwettqu sabiex tiġi stmata l-fattibbiltà tal-ġbir ta' data relevanti, wara li jittieħed kont tal-benefiċċji tad-disponibbiltà tad-data meta mqabbla ma' l-ispejjeż ta' ġbir u l-piż fuq dawk li jirrispondu.--------------------------------------------------